EkBass/fiwiki-20250220-pages-articles huggingface dataset:
André Sourander

André Sourander (s. 1959) on suomalainen psykiatri, joka työskentelee Turun yliopiston lastenpsykiatrian professorina. Hän on ollut Suomalaisen Tiedeakatemian jäsen vuodesta 2023. Hänen isänsä Leif Sourander toimi Turun yliopiston geriatrian professorina. ==Lähteet== ==Aiheesta muualla== * Professori Andre Sourander kannustaa perheitä käsittelemään sodan kauhuja (Yle podcast, 30.3.2023) (areena.yle.fi) * Turun yliopiston Tutkimusportaali: Andre Sourander (utu.fi) * Andre Sourander. University of Turku, Department of Psychiatry (researchgate.net) Luokka:Elävät henkilöt Luokka:Vuonna 1959 syntyneet Luokka:Suomalaiset psykiatrit Luokka:Suomalaiset professorit Luokka:Turun yliopiston professorit
Kim Casali

Kim Casali (9. syyskuuta 1941 – 15. kesäkuuta 1997) oli uusiseelantilainen sarjakuvapiirtäjä, joka teki 1970-luvulla Rakkautta on... -nimistä sarjakuvaa. Kim Casali tapasi tulevan miehensä, italialaisen Roberto Casalin hiihtokeskuksessa Los Angelesissa asuessaan. Roberto Casali rohkaisi häntä piirtämään humoristisia sarjakuvia tapahtumista laskettelurinteessä, ja Kim Casali alkoi piirtää kuvia myös viesteihin, joita jätti Roberto Casalille. Ensimmäisessä kuvitetussa viestilapussa oli allekirjoituksena myöhemmin tutuksi tuleva pisamainen suurisilmäinen pieni tyttö, jolla oli pitkät vaaleat hiukset. Casali kokosi sarjakuvistaan alkuun pieniä kirjasia. Los Angeles Times ryhtyi julkaisemaan sarjakuvaa vuoden 1970 alussa. Samoihin aikoihin Erich Segal julkaisi romaanin nimeltä Love Story. New York Timesin bestsellerlistalla 41 viikkoa olleesta romaanista ja samannimisestä elokuvasta tuli suosittuja. Elokuvan sloganina oli "Love means never having to say you're sorry". Casalin versiossa rakkautta on pyytää anteeksi. Sarjakuvia julkaistiin sanomalehdissä 50 maassa ja niistä tuli suosittuja. Parhaimmillaan sarjakuva tuotti 1970-luvulla Casalille 4-5 miljoonaa puntaa vuodessa. Aviomiehen sairastuttua syöpään 1975 päivittäistä sarjakuvien piirtämistä ja käsikirjoittamista jatkoi lontoolainen Bill Asprey samalla "Kim"-signeerauksella. Vuonna 2020 sarjakuva oli ilmestynyt viisikymmentä vuotta, tästä 45 vuotta Bill Aspreyn tekemänä. Kim Casalin kuoltua 1997 sarjakuvan peri hänen poikansa Stefano Casali. Sarjakuvaa levittää Tribune Content Agency. Casalin aviomies kuoli 31-vuotiaana vuonna 1976. Runsas vuosi miehen kuoleman jälkeen Casali synnytti miehelleen kolmannen lapsen keinohedelmöityksellä. Vastaavaa ei ollut tapahtunut aiemmin, ja tapaus herätti huomiota myös Suomessa. ==Lähteet== Luokka:Sarjakuvantekijät Luokka:Uusiseelantilaiset taiteilijat Luokka:Vuonna 1941 syntyneet Luokka:Vuonna 1997 kuolleet
Lindsay Flanagan

Lindsay Flanagan (s. 21. tammikuuta 1991) on yhdysvaltalainen kestävyysjuoksija. Flanagan kasvoi Chicagossa, jossa hän sai Gatoraden vuoden maastojuoksija -palkinnon vuonna 2008. Flanagan valmistui Washingtonin yliopistosta vuonna 2014 kansanterveyden ja antropologian linjalta. Flanagan kertoo treenaavansa pääasiassa yksin. Hänen valmentajansa ohjaa häntä etäyhteyksillä, eikä hän esimerkiksi kuulu mihinkään juoksukerhoon asuinpaikkakunnallaan. Flanagan voitti vuoden 2022 Gold Coast Maratonin Australiassa. Flanagan toimii myös valmentajana siskolleen, maratonjuoksija Kelly Flanaganille. == Lähteet == Luokka:Yhdysvaltalaiset maastojuoksijat Luokka:Yhdysvaltalaiset kestävyysjuoksijat Luokka:Vuonna 1991 syntyneet Luokka:Elävät henkilöt
Cynthia Carroll

Cynthia Carroll (s. 13. marraskuuta 1956 Philadelphia, New Jersey, Yhdysvallat) on yhdysvaltalainen yritysjohtaja. Hänestä tuli vuonna 2007 maailman neljänneksi suurimman kaivosyhtiö Anglo Americanin toimitusjohtaja. Hänet valittiin samana vuonna talouslehti Forbesin maailman vaikutusvaltaisimpien naisten joukkoon. Caroll erosi virasta vuonna 2012 sen vaativuuden vuoksi. == Lähteet == Luokka:Yhdysvaltalaiset liikemiehet Luokka:Vuonna 1956 syntyneet Luokka:Elävät henkilöt
Solesmes (Nord)

Solesmes on kunta Pohjois-Ranskassa Nordin departementissa Hauts-de-Francen alueella. Se sijaitsee Sellejoen varrella, noin 20 kilometriä Cambrain kaupungista itään. pienoiskuva|vasen|Saint-Martinin kirkko Kaupungintalo on valmistunut vuonna 1903, ja sen suunnitteli École des Beaux-Artsissa opiskellut arkkitehti Laurent Fortier. Kaupungintalon häähuoneen seinällä olevat freskot on maalannut paikallinen taiteilija Henry-Eugène Delacroix. Romaaninen Saint-Martinin kirkko on rakennettu vuosina 1778–1781 vanhan rakennuksen perustuksille. Rakentamisessa käytetty valkoinen kalkkikivi on louhittu Solesmesin ja sen naapurikuntien louhoksista. Kirkon alttari on myös Henry-Eugène Delacroix’n maalaama. ==Tunnettuja kuntalaisia== *François Delsarte (1811–1871), ranskalainen liike- ja eleilmaisun teoreetikko *Henry- Eugène Delacroix (1845–1930), ranskalainen taidemaalari ==Lähteet== ==Aiheesta muualla== Luokka:Nordin kunnat
Maastojuoksun Suomen-mestaruuskilpailut 1949

Maastojuoksun Suomen-mestaruuskilpailut 1949 käytiin 22. toukokuuta Jyväskylässä Seppälänkankaan maastoon. Kilpailujen järjestäjänä toimi Jyväskylän Lohi. == Tulokset == Laji Kultaa Hopeaa Pronssia Miehet 6 km Väinö Mäkelä, Tampereen Pyrintö Hannu Posti, Vuoksenniskan Urheilijat Kauko Hyppönen, Turun Urheiluliitto joukkueet Vuoksenniskan Urheilijat Hannu Posti Antti Viskari Jorma Seppälä Tampereen Pyrintö Väinö Mäkelä Helge Perälä Pentti Siltaloppi Turun Urheiluliitto Kauko Hyppönen Unto Syysnummi Arvi Suominen Miehet 12 km Salomon Könönen, Kotkan Into Väinö Koskela, Virolahden Sampo Paavo Toivari, Karhulan Katajaiset joukkueet Karhulan Katajaiset Paavo Toivari Viljo Heino Tauno Kurki Vihtavuoren Pamaus Mikko Hietanen Vilho Partanen T.Väisänen == Lähteet == * Luokka:Maastojuoksun Suomen-mestaruuskilpailut Luokka:Vuoden 1949 yleisurheilu Luokka:Jyväskylän urheilutapahtumat
Solesmes

Solesmes voi tarkoittaa seuraavia: == Maantiede == * Solesmes, kunta Ranskassa Nordin departementissa * Solesmes, kunta Ranskassa Sarthen departementissa
Gaius Helvius Cinna

Gaius Helvius Cinna (k. 44 eaa.) oli Rooman tasavallan aikainen neoteerinen runoilija. Hänen ystävänsä oli Catullus. Vaikka Cinnan nimi on roomalainen, hän oli todellisuudessa gallo-roomalainen, kotoisin Brixian eli nykyisen Brescian alueelta. Hän oli kelttiläistaustainen runoilija-tribuuni, joka eli neoteerikon ja roomalaisen virkamiehen kaksoiselämää.Neoteerikko ja virkamies. Parnasso 5/2020, s. 35–39 Cinnalla on pieni osa William Shakespearen näytelmässä Julius Caesar, jossa roomalainen väkijoukko lynkkaa hänet luultuaan häntä salaliiton jäseneksi Lucius Cornelius Cinnaksi. Niko Suominen on suomentanut Cinnan runon "Kaikki runous", joka on julkaistu Parnassossa. ==Lähteet== ==Aiheesta muualla== Luokka:Roomalaiset runoilijat Luokka:Syntymävuosi puuttuu Luokka:Vuonna 44 eaa. kuolleet
Patricia A. Woertz

Patricia A. Woertz (s. 17. maaliskuuta 1953 Pittsburgh, Pennsylvania, Yhdysvallat) on yhdysvaltalainen yritysjohtaja. Hän toimi vuosina 2006–2014 yhdysvaltalaisen elintarvikejalostusyhtiö Archer-Daniels-Midlandin toimitusjohtajana. Woertz opiskeli Pennsylvanian yliopistossa kirjanpitoa 1974. Hän jatkoi toimitusjohtauutensa jälkeen edelleen hallituksen puheenjohtajana vuoden 2015 loppuun asti. Talouslehti Forbes listasi hänet kymmenen maailman vaikutusvaltaisimman naisten joukkoon 2007. == Lähteet == Luokka:Yhdysvaltalaiset liikemiehet Luokka:Vuonna 1953 syntyneet Luokka:Elävät henkilöt
Irene Rosenfeld

Irene Rosenfeld (s. 3. toukokuuta 1953 Brooklyn, New York, New York, Yhdysvallat) on yhdysvaltalainen yritysjohtaja. Hän oli yhdysvaltalaisen elintarvikeyhtiö Mondelēz Internationaln toimitusjohtaja 2006–2017. Talouslehti Forbes listasi hänet kymmenen maailman vaikutusvaltaisimman naisen joukkoon 2007. == Lähteet == Luokka:Yhdysvaltalaiset liikemiehet Luokka:Vuonna 1953 syntyneet Luokka:Elävät henkilöt
Sonjaa Schmidt

Sonjaa Schmidt (s. 15. joulukuuta 2002) on kanadalainen maastohiihtäjä. Hän on kotoisin Whitehorsesta ja edustaa seuratasolla Whitehorse Ski Club -seuraa. Häntä valmentaa suomalainen Jouni Pitkänen. Nuorten maailmanmestaruuskilpailuissa 2024 Schmidt voitti alle 23-vuotiaiden sarjassa kultaa vapaan hiihtotavan sprintistä. Se oli Kanadan ensimmäinen kultamitali alle 23-vuotiaiden MM-kilpailuista. Maailmancupissa Schmidt kilpaili ensimmäisen kerran tammikuussa 2024. Hänen paras tuloksensa maailmancupissa on 19. sija vapaan hiihtotavan sprintistä Lahdessa maaliskuussa 2024. Kanadan mestaruuskilpailuissa hän on voittanut yhden hopea- ja yhden pronssimitalin. == Lähteet == Luokka:Kanadalaiset maastohiihtäjät Luokka:Vuonna 2002 syntyneet Luokka:Elävät henkilöt
Zhu Jiner

Zhu Jiner (; s. 16. marraskuuta 2002 Kiina) on kiinalainen šakin suurmestari ja Kiinan korkeimman Elo-luvun omaava naispelaaja (huhtikuu 2023).<ref name="munich haastattelu> Jiner sai viimeisen tarvittavan norminsa vuonna 2023 New Delhin Grand Prix -turnauksessa, minkä myötä hänestä tuli Kiinan kaikkien aikojen kymmenenes naissuurmestari. == Lähteet == Luokka:Kiinalaiset shakinpelaajat Luokka:Shakin suurmestarit Luokka:Vuonna 2002 syntyneet Luokka:Elävät henkilöt
Briastre

Briastre on kunta Pohjois-Ranskassa Nordin departementissa Hauts-de-Francen alueella. Se sijaitsee Sellejoen varrella, noin 20 kilometriä Cambrain kaupungista itään. pienoiskuva|vasen|Bellevue British Cemetery Briastre 1000-luvulla kylä oli Saint-André du Cateaun luostarin hallinnassa, ja sitä kutsuttiin tuolloin nimellä Briastrum. Kylän pääasiallinen elinkeino oli maatalous, mutta 1800-luvulla siellä oli kutomo, tislaamo, kaksi panimoa, sokeritehdas ja sekä kaksi vesimyllyä. Saint-Pierren kirkko rakennettiin vuonna 1720. Kirkkoon tehtiin kunnostustöitä 1800-luvulla, ja portaali lisättiin siihen vuonna 1859. Briastressa on ensimmäisessä maailmansodassa kaatuneille tehty hautausmaa Bellevue British Cemetery Briastre. Sinne on haudattu 141 vainajaa, joista yhdeksän on tuntematon. Hautausmaan on suunnitellut brittiläinen arkkitehti William Harrison Cowlishaw. ==Lähteet== ==Aiheesta muualla== Luokka:Nordin kunnat
Christine Kangaloo

Christine Carla Kangaloo (s. 1. joulukuuta 1961) on trinidadtobagolainen poliitikko. Hän on toiminut maansa presidenttinä maaliskuusta 2023 lähtien. Kangalo syntyi seitsemästä lapsesta viidentenä Carlyle ja Barbara Kangalolle. Hän työskenteli 1985–1992 isänsä kanssa asianajotoimistossa. Hänet nimitettiin Trinidad ja Tobagon senaatin presidentiksi vuosiksi 2015–2023. == Lähteet == Luokka:Trinidad ja Tobagon presidentit Luokka:Vuonna 1961 syntyneet Luokka:Elävät henkilöt
Ai Hosoda

Ai Hosoda (; s. 27. marraskuuta 1995 Japani) on japanilainen kestävyysjuoksija. 1\. marraskuuta 2024 Nagoyan naisten maratonin järjestäjät ilmoittivat Hosodan joutuneen jättäytymään pois maratonkisasta loukkaantumisen vuoksi. Tämän tiedon jälkeen Hosoda ei ole tiettävästi osallistunut virallisiin kisoihin. == Lähteet == Luokka:Japanilaiset kestävyysjuoksijat Luokka:Elävät henkilöt Luokka:Vuonna 1995 syntyneet
Johanna Laitila

Johanna Laitila (s. 1986) on suomalainen kirjailija. Hän on kotoisin Rovaniemeltä ja asuu Espoossa.Otava: Johanna Laitila Viitattu 14.4.2024. Laitila väitteli tohtoriksi (PhD) Skotlannissa St Andrewsin yliopistossa, missä hän tutki sodanjälkeistä brittielokuvaa. Laitilan esikois­romaania Lilium regalea (Gummerus 2019) luonnehdittiin Helsingin Sanomissa kiinnostavaksi ja kielellisesti hengästyttäväksi taidonnäytteeksi.Helena Ruuska: Johanna Laitilan esikoisromaani on hieno alkusoitto uralle – teos hengästyttää kielellisesti ja kuvaa, miten tarkoin varjeltuja tabuja avataan. Helsingin Sanomat 2.2.2019. Viitattu 14.4.2024. Toinen romaani Synty (Otava 2020) oli Toisinkoinen-kirjallisuuspalkintoehdokas. Vuonna 2024 ilmestyi Laitilan kolmas romaani, lähitulevaisuuteen sijoittuva Kanin hetkellä. == Teokset == * Lilium regale. Gummerus, 2019. ISBN 9789512413058. * Synty. Otava, 2020. ISBN 9789511367659. * Kanin hetkellä. Otava, 2024. ISBN 9789511463771. ==Lähteet== Luokka:Suomalaiset kirjailijat Luokka:Elävät henkilöt Luokka:Vuonna 1986 syntyneet
Hammadidit

Hammadidit oli sanhadja-heimoryhmään kuulunut berberidynastia, joka hallitsi Maghrebin keskiosaa vuosina 1015–1152. Dynastian perustaja oli zirideihin kuulunut Hammad ibn Buluggin ibn Ziri, jonka hallittavaksi hänen setänsä Badis oli antanut valtakuntansa länsiosan. Hammad perusti pääkaupungikseen Qalat Bani Hammadin ja katkaisi välinsä zirideihin ja fatimideihin vuonna 1015. Hammadidit hallitsivat nykyisen Algerian koillisosaa, johon kuuluivat muun muassa Algerin, Constantinen ja Béjaïan kaupungit. Arabien hävitysretket pakottivat heidät siirtämään pääkaupunkinsa Béjaïaan. Al-Mansur (1088–1105) laajensi valtakuntaa Annabaan idässä ja Tlemceniin lännessä, ja Yahya valloitti vuonna 1128 Tunisin. Genovalaiset hävittivät Béjaïan vuonna 1136, ja berberiheimot ahdistelivat heikentyneitä hammadideja. Almohadihallitsija Abd al-Mu’min valloitti Tlemcenin, Algerin ja Béjaïan nopeasti vuonna 1152. Yahya pakeni Annabaan ja sitten Constantineen, jossa hän antautui. ==Lähteet== Luokka:Algerian historia Luokka:Historialliset valtiot
Lotten Edholm

Lovisa Christina Charlotta "Lotten" af Edholm (o.s. Heijne; 18. huhtikuuta 1839 Örebro – 12. heinäkuuta 1930 Tukholma) oli ruotsalainen hovinainen, Ruotsin Punaisen Ristin vaikuttaja ja säveltäjä.Camilla Bergvall, Lovisa (Lotten) Christina Charlotta Edholm Svenskt kvinnobiografiskt lexikon, viitattu 14.4.2024 Eva Öhrström, Lotten af Edholm (1839−1930) Swedish Musical Heritage 2015, viitattu 14.4.2024 Edholm oli ratsuväen kapteeni Georg Friedrich von Heijne-Lillienbergin ja Juliana "Julie" Charlotte Silfverstolpen tytär. Hän vietti lapsuutensa Edebyn kartanossa Södermanlandissa. Siellä Edholm sai koulutusta tanssissa, ompelussa, kielessä, aritmetiikassa ja historiassa. Vuosina 1855–1860 hän sai ajoittain pianotunteja Hermann Berensiltä. Vuosina 1859 ja 1861 hän piti pianistina julkisia konsertteja Strängnäsissä. Edholm pääsi 1860-luvulla hovinaiseksi. Hän palveli ensin kuningatar Josefinaa ja sitten prinsessa Eugénietä sekä Teresia av Sachsen- Altenburgia. Hän meni 26. lokakuuta 1867 naimisiin hovilääkäri Edvard Edholmin (1831–1913) kanssa. Edholm työskenteli muun muassa hovin musiikkiesitysten suunnittelijana ja osallistui niihin pianosolistina sekä -säestäjänä. Vuosina 1865–1906 hän johti Ruotsin Punaisen Ristin naisjärjestöä. Hän oli yksi ensimmäisistä Punaisessa Ristissä aktiivisesti toimineista ruotsalaisista naisista. Edholm järjesti myös ruoanvalmistuskursseja yhteiskunnan yläluokalle, kuten kuninkaallisille. Vuoteen 1918 asti hän toimi Ruotsin Punaisen Ristin sairaanhoitokoulun puheenjohtajana. Edholm oli säveltäjänä itseoppinut. Hän sävelsi pianokappaleita hovin käyttöön. Aktiivisimmin hän näyttää säveltäneen 1860-luvulla ja noin vuoden 1910 jälkeen. Edholmin sävellyksiä pianolle ovat muiden muassa "Aftonklockan" (1866), "Aftonstämning" (ennen vuotta 1910) ja "Automobilgalopp" (1910). Kadonnut on "Suckarnas mélodie", joka sävellettiin noin vuonna 1915 ja omistettiin Edholmin ystävälle. Edholmin muistelmateos Från barndom till ålderdom ilmestyi hänen 80-vuotispäivänään vuonna 1919. Edholmia pidettiin erinomaisena käsitöiden tekijänä. Hänet on haudattu Solnan Norra begravningsplatseniin. == Lähteet == Luokka:Ruotsalaiset säveltäjät Luokka:Yhteiskunnalliset vaikuttajat Luokka:Punainen Risti Luokka:Ruotsalaiset aateliset Luokka:Ruotsalaiset pianistit Luokka:Vuonna 1839 syntyneet Luokka:Vuonna 1930 kuolleet
Arador Innovations

Arador Innovations Oy on suomalainen mediatuotantoyritys, joka kehittää muun muassa tiedesarjakuvia, virtuaalitodellisuuskokemuksia ja opetusvideoita. Yrityksen erikoisala on eläinten käyttäytymistä ja hyvinvointia koskevan tieteellisen tiedon yleistajuistaminen. Osa sen tuotteista on suunnattu oppilaitoksille ja eläimiin liittyvien alojen ammattilaisille, osa taas eläinten omistajille ja harrastajille. . Yritys on perustettu vuonna 2019, ja sen päätoimipaikka on Espoossa. == Julkaisuja ja käynnissä olevia kehityshankkeita == Joulukuussa 2023 Arador Innovations Oy:n kustannusosasto Arador Publishing julkaisi sarjakuvamuotoisen tietokirjan The Mind of a Horse. Science Meets Comics ja sen suomennoksen Hevosen mieli. Tiedettä sarjakuvana. Kirjan tekijät ovat Helena Telkänranta, Maija Karala ja Ville Sinkkonen. Kirja on saanut myönteisen vastaanoton kansainvälisesti ja Suomessa . Yrityksen video- ja pelituotanto-osasto Arador Productions tuottaa muun muassa virtuaalitodellisuuskokemuksia. Niiden tuotannossa se tekee yhteistyötä suomalaisen virtuaalitodellisuusstudio Teatime Research Oy:n kanssa. Käynnissä olevia hankkeita ovat koiran kokemusmaailmaa valottava virtuaalitodellisuuskokemus, josta on julkaistu näyte- eli demoversio Audiovisuaalisen kulttuurin edistämiskeskus AVEK:n osarahoittamana sekä lypsykarjatiloja ja maatalousoppilaitoksia varten kehitettävä, virtuaalitodellisuutta hyödyntävä ammatillinen oppimisympäristö, jonka tuotannon rahoittaa Euroopan unionin rahoitusinstrumentti EIP (European Innovation Partnerships) . == Lähteet == == Aiheesta muualla == * Arador Innovations Oy:n kotisivu * Sunnuntaivieras-podcast, Helena Telkänranta avaa hevosen mieltä sarjakuvan keinoin, Yle Areena 28.1.2024 Luokka:Suomalaiset tuotantoyhtiöt Luokka:Suomalaiset kustantamot
Lorraine Toussaint

Lorraine Toussaint (s. 4. huhtikuuta 1960 Trinidad) on yhdysvaltalainen näyttelijä ja tuottaja, joka on tunnettu muunmuassa roolistaan Orange Is the New Black -sarjan Vee hahmona. Toussaint muutti Trinidadista Yhdysvaltoihin 10 -vuotiaana. Hän valmistui Manhattanin esittävien taiteiden korkeakoulusta ja jatkoi opintojaan Juilliardissa. Toussaint aloitti uransa lavanäyttelijänä kunnes hän sai rooleja Tv-sarjoihin ja elokuviin. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Elävät henkilöt Luokka:Vuonna 1960 syntyneet
Anniina Kangasluoma

Anniina Kangasluoma (s. 5. marraskuuta 2003) on suomalainen pesäpalloilija. Kangasluoma edustaa Superpesiksessä pelaavaa kasvattajaseuraansa Lapuan Virkiää. Kangasluoma on saavuttanut kaksi SM-pronssia kaudella 2022 ja kaudella 2023. Hän pelaa ulkokentällä kolmoskopparina. Kangasluoma on pelannut 20 Superpesiksen runkosarjan ottelua. Näissä otteluissa hän on lyönyt kolme tavallista juoksua ja kerännyt yhdeksän kärkilyöntipistettä. Kangasluoma on pelannut kymmenen Superpesiksen ylempien pudotuspelien ottelua. Näissä otteluissa hän on lyönyt yhden tavallisen juoksun ja kerännyt kaksi kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2003 syntyneet Luokka:Elävät henkilöt
Vorskla

thumb|upright=1.0h|Vorskla Pultavan kohdalla. Vorskla (, ) on Ukrainassa ja Venäjällä kulkeva joki, jota on sanottu Ukrainan kauneimpiin kuuluvaksi joeksi.Vorskla, Tietosanakirja. Osa 10, palsta –1503. Tietosanakirja- osakeyhtiö 1919 Se on Dneprin vasen sivujoki, ja se saa alkunsa Venäjän puolelta Belgorodin alueen länsiosasta. Se virtaa lounaista pääsuuntaa Sumyn ja Pultavan alueiden läpi ja laskee Krementšukin kaakkoispuolella Dneprin Kamjansken tekojärveen. Joen pituus on 464 km ja valuma-alueen pinta-ala noin 14 700 km2. Vorsklan merkittävimpiä sivujokia ovat oikella Vorsklytsja ja Boromlja sekä vasemmalla Merlo, Kolomak ja Tahamlyk. Vorsklan varrella venäläiset tuhosivat 1709 Pultavan taistelussa Kaarle XII:n armeijan. ==Lähteet== ==Aiheesta muualla== Luokka:Ukrainan joet Luokka:Venäjän joet
Bakteriofagi lambda

Bakteriofagi lambda (myös bakteriofagi λ) on kolifageihin kuuluva bakteriofagi, joka loisii kolibakteerissa. Sen löysi sattumalta Wisconsinin yliopiston jatko-opiskelija Esther Lederberg, joka julkisti löytönsä vuonna 1951. Sittemmin bakteriofagi lambdasta on tullut molekyylibiologian malliorganismi, joka oli tärkeässä osassa esimerkiksi geenien säätelyn, rekombinaation ja transkription tutkimuksessa. == Lähteet == == Aiheesta muualla == Luokka:Virukset Luokka:Malliorganismit Luokka:Molekyylibiologia
Albiano d’Ivrea

Albiano d’Ivrea () on kunta Italiassa Piemonten alueella sijaitsevassa Torinon metropolikaupungissa.Albiano d’Ivrea Sapere.it Albiano d’Ivrea Enciclopedia Treccani Albiano d’Ivrea Turismo Torino Vuoden 2023 alussa kunnassa oli arviolta 1 628 asukasta. ==Lähteet== ==Aiheesta muualla== Luokka:Torinon metropolikaupungin kunnat
Qivitoq

Qivitoq on Erik Ballingin ohjaama tanskalainen romanttinen draamaelokuva vuodelta 1956. Tanskan siirtomaahan Grönlantiin sijoittuvan tarinan pääosissa näyttelevät Poul Reichhardt, Astrid Villaume ja Gunnar Lauring. Grönlannin maisemissa kokonaan kuvattu näyttävä värielokuva oli ehdolla vieraskielisen elokuvan Oscar-palkintoonThe 29th Academy Awards (1957) Nominees and Winners. Viitattu 14.4.2024. ja kilpaili Cannesin elokuvajuhlilla 1957 Kultaisesta palmusta.Qivitoq, Festival de Cannes. Viitattu 14.4.2024. ==Lähteet== Luokka:Vuoden 1956 elokuvat Luokka:Tanskalaiset elokuvat
Siljanin kirkko

Siljanin kirkko () on Siljanin kunnassa Telemarkin läänissä Norjassa sijaitseva puinen pitkäkirkko, jonka vanhimmat, kivestä rakennetut osat ovat 1100-luvulta. ==Kuvia== Siljan Kirke (koret).JPG|Alttari Siljan Kirke (fragmenter).JPG|Vihkiristi ==Lähteet== ==Aiheesta muualla== Luokka:Norjan kivikirkot Luokka:Norjan puukirkot kirkko
Snurråsen

Snurråsen on taajama Siljanin kunnassa Telemarkin läänissä Norjassa. Taajaman pinta-ala on 0,15 neliökilometriä ja asukasluku 261 vuonna 2023. ==Lähteet== ==Aiheesta muualla== Luokka:Norjan taajamat Luokka:Siljan
Jeninin pakolaisleiri

Jeninin pakolaisleiri () on palestiinalaisten pakolaisten leiri Jeninin kaupungin yhteydessä Palestiinan Länsirannalla. YK:n pakolaisjärjestön UNRWA:n mukaan vuonna 2022 leirillä oli 23 628 rekisteröityä pakolaista. ==Maantiede== Jeninin pakolaisleiri sijaitsee nimensä mukaisesti Jeninin kaupungin vieressä Palestiinan Länsirannalla. Se on Länsirannan palestiinalaisten pakolaisleireistä pohjoisin. Pinta-alaa leirillä on 0,42 km². Pakolaisleiri on tullut tunnetuksi Hamasin ja Islamilaisen jihadin kannattajien tukialueena. Leiri kärsi huomattavia tuhoja toisen intifadan aikaisen Jeninin taistelun aikana vuonna 2002. Israelin joukot etenivät palestiinalaistaistelijoiden puolustamaan leiriin 3.–11. huhtikuuta, ja useita rakennuksia tuhottiin siellä. Palestiinalaiset syyttivät Israelia siviilien verilöylystä, minkä Israel kiisti. Yleisimpien arvioiden mukaan yhteenotossa kuoli 52–56 palestiinalaista, joista arviolta 22 oli siviilejä. Israelin joukot ovat tehneet iskuja leiriin useaan otteeseen myöhemminkin. ==Väestö== Jeninin pakolaisleirillä asui vuonna 2022 Yhdistyneiden kansakuntien UNRWA:n mukaan 23 628 virallisesti rekisteröityä pakolaista. Leirillä voi kuitenkin asua myös pakolaisiksi rekisteröitymättömiä asukkaita. Huomattavia ongelmia leirin asukkaiden keskuudessa ovat olleet työttömyys ja köyhyys. Niiltä osin on tilanne tässä palestiinalaispakolaisten pakolaisleirissä ollut leiristä pahimpia. ==Lähteet== Luokka:Palestiinan kaupungit Luokka:Palestiinalaisten pakolaisleirit
Liv Køltzow

Liv Køltzow (s. 14. tammikuuta 1945 Oslo) on norjalainen kirjailija. Hän kuului 1960-luvulla Profil-aikakauslehden ympärille muodostuneeseen piiriin ja julkaisi vuonna 1970 esikoisteoksensa, novellikokoelman Øyet i treet. Hänen miehensä oli vuonna 2015 kuollut kirjailija Kjell Heggelund. ==Teokset== * Øyet i treet (1970) * Hvem bestemmer over Bjørg og Unni? (1972) * Historien om Eli (1975) * Løp, mann (1980) * April/november (1983) * Hvem har ditt ansikt (1988) * Den unge Amalie Skram (1992) * Verden forsvinner (1997) * Noveller i samling (1998) * Det avbrutte bildet (2002) * Essays og artikler (2004) * Melding til alle reisende (2015) * Liv Køltzow. Dagbøker i utvalg 1964–2008 (2021) ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1945 syntyneet Luokka:Elävät henkilöt
Bergljot Hobæk Haff

Bergljot Hobæk Haff (1. toukokuuta 1925 Botne – 12. helmikuuta 2016) oli norjalainen kirjailija, joka tunnetaan erityisesti runoistaan. Hän kirjoitti myös romaaneja. Haff oli koulutukseltaan opettaja ja asui pitkään Tanskassa, vuosina 1947–1959 Kööpenhaminassa ja 1964–1972 Aarhusissa. ==Bibliografia== * Raset (1956) * Liv (1958) * Du finner ham aldri (1960) * Bålet (1962) * Skjøgens bok (1965) * Den sorte kappe (1969) * Sønnen (1971) * Heksen (1974) * Gudsmoren (1977) * Jeg, Bakunin (1983) * Den guddommelige tragedie (1989) * Renhetens pris (1992) * Skammen (1996) * Sigbrits bålferd (1999) * Den evige jøde (2002) * Attentatet (2004) ==Lähteet== Luokka:Norjalaiset runoilijat Luokka:Norjalaiset opettajat Luokka:Vuonna 1925 syntyneet Luokka:Vuonna 2016 kuolleet
Erik Balling

Erik Balling (29. marraskuuta 1924 – 19. marraskuuta 2005) oli tanskalainen elokuva- ja televisio-ohjaaja. Hänen ohjaamansa, Grönlannin maisemissa kuvattu romanttinen draamaelokuva Qivitoq (1956) oli ehdolla vieraskielisen elokuvan Oscar-palkintoonThe 29th Academy Awards (1957) Nominees and Winners. Viitattu 14.4.2024. ja kilpaili Cannesin elokuvajuhlilla 1957 Kultaisesta palmusta.Qivitoq, Festival de Cannes. Viitattu 14.4.2024. Balling ohjasi Islannin ensimmäisen pitkän näytelmäelokuvan Gogo – rattotyttö (79 af stöðinni, 1962). Hänen muita töitään ovat Rakkautta Kööpenhaminassa (1960), Suku on pahin (1962), Kuolema tulee päivälliselle (1965), Lyö lujaa Freddy! (1965), Freddie ja tyttökopla (1966), toistakymmentä Olsen-kopla-sarjan komediaelokuvaa (1968–1981) sekä 1980-luvun taitteen televisiosarja Matador. ==Lähteet== Luokka:Tanskalaiset elokuvaohjaajat Luokka:Vuonna 1924 syntyneet Luokka:Vuonna 2005 kuolleet
Marit Tusvik

Marit Tusvik (s. 13. maaliskuuta 1951 Høyanger) on norjalainen kirjailija, joka on julkaissut niin runoteoksia, romaaneja, lastenkirjoja kuin näytelmiä. Hän on myös kuvittanut osan teoksistaan. ==Teoksia== ===Romaaneja=== * Reisa til mandarinlandet (1979) * Ishuset (1991) * Bell (1995) * Nord (1999) * Stille og fint (2002) * Deilig er jorden (2009) * Fleur (2014) * I hans armar (2017) ===Näytelmiä=== * Mugg (1990) * Etter William (1993) * Alle vakre jenters hambo (1994) * Angerhøy (2005) ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1951 syntyneet Luokka:Elävät henkilöt
Chick Strand

Mildred ”Chick” Strand, o.s. Totman (3. joulukuuta 1931 Berkeley, Kalifornia, Yhdysvallat – 11. heinäkuuta 2009) oli yhdysvaltalainen elokuvantekijä, joka tunnetaan kokeellisista elokuvistaan. Hän oli perustamassa kokeellisia elokuvia levittänyttä Canyon Cinema -yhteisöjä, ja hän käytti omissa elokuvissaan etnografista lähestymistapaa ja teki useita elokuvallisia muotokuvia tapaamistaan ihmisistä. == Elämä == === Perhe === Mildred Strand syntyi vuonna 1931 Kalifornian Berkeleyssä. Hänen vanhempansa olivat pankkivirkailija Russel Totman ja kotiäitinä toiminut Eleanor Totman. Mildred sai lempinimensä ”Chick” isältään. === Ura === Strand alkoi 1960-luvulla järjestää takapihallaan miehensä Paul Anderson Strandin ja kokeellisen elokuvan impressaarin Bruce Baillien kanssa elokuvanäytöksiä. He kutsuivat näytöksiä happeningeiksi, joiden tarkoitus oli esitellä henkilökohtaisia ja usein esoteerisia audivisuaalisia kokeiluja. Näytöksistä kasvoi hiljalleen hyvin karnevalistisia tapahtumia, joissa Strand, Baillie ja monet muut pukeutuivat erilaisiin asuihin ja esiintyivät livenä. Strand perusti 1961 Canyon Cinemanews -lehden. Se oli suunnattu paikallisille elokuvantekijöille, joilla ei ollut yhteyksiä Hollywoodiin, ja siinä oli julkistuksia, kirjeitä, pikkuilmoituksia ja oppaita. Strand alkoi vuonna 1966 opiskella etnografiaa Los Angelesin yliopistossa. Samana vuonna hänen kolmeminuuttinen lyhytelokuvansa ”Angel Blue Sweet Wings” esitettiin New Yorkin elokuvajuhlilla. The Film-Makers’ Cooperative kutsui sitä ”kokeelliseksi elokuvarunoksi, joka juhlisti elämää ja haaveita”. Strand oli vuonna 1967 perustamassa Canyon Cinema -yhteisöä, joka levitti kokeellisia elokuvia. Strand alkoi 1960-luvun kuluessa entistä enemmän keskittyä elokuvamuotokuviin ihmisistä, joita hän kohtasi kierrellessään Meksikossa San Miguel de Allenden ympäristössä. Hän teki toisen miehensä, taiteilija Neon Parkin, kanssa alueelle kesäretkiä. Strand rakasti Meksikon ”psykedeliaa ja vapautta sekä ääniä ja tekstuureja”. Tuolloin hän alkoi työstää tunnetuinta työtään, etnografisten elokuvien trilogiaa köyhästä Meksikon alkuperäisasukkaisiin kuuluneesta tuubansoittajasta Anselmo Aguascalientesista. Trilogian ensimmäinen osa ”Anselmo” ilmestyi 1967. Strand kuvasi Anselmon elämää 20 vuotta. Seuraavat osat ovat ”Cosas de Mi Vida” (1976) ja ”Anselmo and the Women” (1986). Strandin ”Soft Fiction” ilmestyi 1979. Siinä viisi naista kertoo ajalleen poikkeuksellisesti suoraan henkilökohtaisia tarinoita seksuaalihistoriastaan. Yksi naisista muun muassa kertoi joutuneensa isoisänsä hyväksikäyttämäksi. Strand kertoi myöhemmin, että elokuva oli naisista, jotka olivat voittaneet. Elokuvan naiset eivät olleet uhreja vaan selviytyjiä, joista tuli voimakkaampia jatkaessaan elämää eteenpäin. ”Kristallnacht” ilmestyi myös 1979, ja se on eksistentialistinen kunnianosoitus Anne Frankille. ”Fake Fruit Factory” (1986) puolestaan kuvasi valehedelmiä tekevän tehtaan naisia. Strand elököityi vuonna 1996, ja hän kuoli 2009 syöpään. == Lähteet == Luokka:Yhdysvaltalaiset elokuvaohjaajat Luokka:Vuonna 1931 syntyneet Luokka:Vuonna 2009 kuolleet
Halldis Moren Vesaas

Halldis Moren Vesaas (18. marraskuuta 1907 Trysil – 8. syyskuuta 1995 Oslo) oli norjalainen runoilija ja kääntäjä. Koulutukseltaan hän oli opettaja, mutta toimi ammatissa vain pari vuotta. Nuorena Vesaas työskenteli Norjan varakonsulin sihteerinä Sveitsissä, jossa hän oppi ranskaa ja muita europpalaisia kieliä. Vesaas käänsi muun muassa Molièren ja Jean Racinen näytelmiä uusnorjaksi. ==Bibliografia== * Harpe og folk (1929) * Morgonen (1930) * Strender (1933) * Lykkelege hender (1936) * Tung tids tale (1945) * Treet (1947) * I ein annan skog (1955) * Livshus (1995) ==Perhe== Vesaasin isä oli runoilija Sven Moren, veli Torleiv Moren taidemaalari ja toinen veli Sigmund Moren kirjailija. Vesaasin mies Tarjei Vesaas oli niin ikään kirjailija. ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset kääntäjät Luokka:Vuonna 1907 syntyneet Luokka:Vuonna 1995 kuolleet
Kohtaaminen

Kohtaaminen tarkoittaa muun muassa seuraavia: * Kohtaaminen (), Robert Z. Leonardin ohjaama elokuva vuodelta 1941 * Kohtaaminen, Ville Salmisen ohjaama lyhytelokuva televisiolle * Kohtaaminen, Sidney Lumetin ohjaama elokuva vuodelta 1969 * Kohtaaminen, Peter von Baghin ohjaama lyhyt televisiodokumenttielokuva * Kohtaaminen, Ilkka Kanervan muistomerkki Lokalahdella * Kohtaaminen, Ukri Merikannon kuvateos * Kohtaaminen, Pekka Jylhän kuvateos.
Kohtaaminen (Ilkka Kanervan muistomerkki)

thumb|Kohtaaminen. Kohtaaminen on Ilkka Kanervan muistomerkki Lokalahden kirkon edustalla. Se paljastettiin 14. huhtikuuta 2024 eli kaksi vuotta Kanervan kuoleman jälkeen. Kohtaaminen on valmistettu kivestä ja teräksestä, ja sen on suunnitellut kuvanveistäjä Jarkko Roth.Yrjö Hjelt, Ilkka Kanervan muistomerkki paljastettiin Lokalahdella, Yle.fi, uutiset 14.4.2024, viitattu 14.4.2024 ==Lähteet== Luokka:Suomen muistomerkit Luokka:Lokalahti
Sara Sampaio

Sara Sampaio (s. 21. heinäkuuta 1991 Porto) on portugalilainen malli.42 Facts about Sara Sampaio Facts.net, viitattu 14.4.2024 Sampaio voitti 15-vuotiaana Portugalissa Cabelo Pantene -kilpailun. Ammattimaisen uransa mallina hän aloitti opiskellessaan osa-aikaisesti Lissabonin yliopistossa. Läpimurtonsa hän teki vuonna 2011, jolloin esiintyi ensimmäisen kerran Vogue Portugalin kannessa.Annachiara Biondi, Sara Sampaio: Victoria’s Secret Fashion Show 2017 – Model Profile Vogue India 16.11.2017, viitattu 14.4.2024 Sittemmin Sampaio on esiintynyt myös muiden maiden Vogue-painosten kansissa. Hän esiintyi ensimmäisenä portugalilaisena mallina Sports Illustrated Swimsuit Issuessa. Vuosina 2012–2015 Sampaio toimi Calzedonia-muotimerkin kasvoina. Vuonna 2013 hän esiintyi ensimmäisen kerran Victoria's Secretin catwalkilla, ja vuonna 2015 hänet valittiin Victoria's Secret -enkeliksi. Sampaio onkin tullut tunnetuksi erityisesti työstään Victoria's Secretille.Superman: Legacy - Victoria´s Secret -mallina tunnettu Sara Sampaio on Eve Teschmacher Findance 23.11.2023, viitattu 14.4.2024 Hän on toiminut myös L'Oréal Parisin ja Moroccanoilin maailmanlaajuisena lähettiläänä. Sampaiota ovat edustaneet mallitoimistot The Lions (New York), Women Management (Pariisi) ja Central Models (Lissabon). Vuonna 2023 hänet valittiin Eve Teschmacherin roolin esittäjäksi Superman-elokuvaan. Sampaio on kertonut kärsineensä 15-vuotiaasta saakka trikotillomaniasta ja sairastaneensa lisäksi ahdistuneisuushäiriötä.Jordi Lippe-McGraw, Sara Sampaio Opens Up About Her Battle With ​​Trichotillomania Sports Illustrated Swimsuit Issue 8.9.2022, viitattu 14.4.2024 == Lähteet == == Aiheesta muualla == * Luokka:Portugalilaiset henkilöt Luokka:Mallit Luokka:Vuonna 1991 syntyneet Luokka:Elävät henkilöt
Maria Rolnikaite

Maria Rolnikaite (21. heinäkuuta 1927 Klaipeda - 7. huhtikuuta 2016 Pietari) oli liettuanjuutalainen kirjailija. Rolnikaite tunnetaan vuonna 1963 ilmestyneistä muistelmista, jotka kertovat hänet kokemuksistaan Natsi-Saksan keskitysleireillä. Natsi-Saksan miehitettyä Liettuan vuonna 1941 Rolnikaiten isä liittyi vastarintaliikkeeseen ja muut perheenjäsenet joutuivat Vilnan ghettoon. Vuonna 1943 heidät siirrettiin Kaiserwaldin keskitysleirin kautta [[Stutthofin keskitysleirille. Rolnikaite huolehti leirillä surmattujen vainajien hävittämisestä, jonka vuoksi hän onnistui säilymään hengissä, kunnes puna-armeija vapautti leirin vuonna 1945. Sodan jälkeen Rolnikaite opiskeli Moskovassa Maxim Gorkin kirjallisuusinstituutissa ja asettui myöhemmin Leningradiin. Rolnikaite piti keskitysleirillä salaista päiväkirjaa, jonka pohjalta hän kirjoitti muistelmansa vuonna 1946. Niiden otteita julkaistiin ensimmäisen kerran vuonna 1962 Leningradissa ilmestyneessä jiddishinkielisessä Sovetish Heymland -kulttuurilehdessä. Valtiollinen jiddishinkielinen kustantamo oli kuitenkin jo päättänyt julkaista kuvanveistäjä Elmar Rivoshin muistelmat, eikä ollut kiinnostunut julkaisemaan kaksia holokaustimuistelmia peräkkäin. Sen sijaan muistelmat ilmestyivät liettuaksi 1963 ja kun Rolnikaitesta kertova dokumentti oli sai huomiota valtakunnallisessa televisiossa julkaistiin venäjänkielinen käännös 1965. Muistelmien suosio käynnisti Neuvostoliitossa holokaustikirjallisuuden buumin, sillä niitä seurasivat pian Anatoli Kuznetsovin, Ilja Konstantinovskin, Icchokas Merasin ja Perets Markišin romaanit. Vuonna 1966 muistelmat julkaistiin myös useilla muilla kielillä Neuvostoliiton ulkopuolella. Rolnikaitea on usein tituleerattu "Neuvostoliiton Anne Frankiksi", kun Anne Frankin päiväkirjat eivät juurikaan saanet maassa huomiota ennen 1970-lukua. Rolnikaiten kirjan saaman vastaanoton myötä hänet kutsuttiin myös Neuvostoliiton kirjailijaliiton jäseneksi 1965. == Suomennetut teokset == * == Lähteet == Luokka:Neuvostoliittolaiset kirjailijat Luokka:Holokausti Luokka:Vuonna 1927 syntyneet Luokka:Vuonna 2016 kuolleet
Sara Salmani

Sara Salmani (s. 1988 Lahti) on suomalainen monimuotoisuuskouluttaja, näyttelijä ja elokuvatuottaja.Mia Malmi, Sara Salmanin ja hänen Lahden- mumminsa välillä oli iso möykky, jota ei koskaan käsitelty – Sara tajusi sen vasta jälkikäteen Me Naiset 24.2.2024, viitattu 14.4.2024 Salmani syntyi iranilaisen isän ja suomalaisen äidin tyttäreksi. Hän asui varhaislapsuudessaan jonkin aikaa Iranissa ennen perheen pysyvää paluuta Suomeen. Salmani asui suurimman osan lapsuudestaan Vantaalla.Leena Koivisto, Kun näyttelijä Sara Salmani, 35, alkoi käyttää lapsena muslimihuivia Vantaalla, jopa oma isoäiti moitti – "Erilaisuuden kokeminen on auttanut näkemään ihmiset samanarvoisina" Vantaan Sanomat 8.2.2024, viitattu 14.4.2024 Hän valmistui kuvaajaksi ammattikorkeakoulun elokuvalinjalta, mutta aloitti pian työskentelyn monimuotoisuuskouluttajana.Jenni Kleemola, ”Isältä opin unelmoimaan isosti” – Sara Salmani kertoo, millaista tukea sai elämänsä tärkeimmiltä ihmisiltä Meillä kotona 13.11.2023, viitattu 14.4.2024 Salmani on johtanut DEI-koulutuksia eri yrityksille ja organisaatioille.Mikko Pienipaavola, Enemmän erilaisuutta Yle 12.6.2023, viitattu 14.4.2024 Hänen asiakkaidensa joukossa ovat olleet Elinkeinoelämän keskusliitto, Coca-Cola, Posti, Yhdistyneiden kansakuntien pakolaisjärjestö ja Fazer.Sara Salmani - Monimuotoisuus, ennakkoluulot, tietoisuus Speakersforum, viitattu 14.4.2024 Salmani on näyttelijänä tehnyt roolisuorituksia muun muassa televisiosarjassa Maria Kallio. Hän tuotti lyhytelokuvan Fardosa (2021), joka sai Tampereen elokuvajuhlien kotimaisen kilpailun alle 30-minuuttisten elokuvien sarjan pääpalkinnon.Unenomainen lyhytelokuva Fardosa valloittaa – näyttelijät löytyivät somesta ja katukuvasta Yle 30.6.2021, viitattu 14.4.2024Tampereen elokuvajuhlien kilpasarjojen palkinnot on jaettu Tampere Film Festival 12.3.2022, viitattu 14.4.2024 Jani Toivola julkaisi joulukuussa 2023 Storytelissä Salmania käsittelevän kirjan Ainoa huoneessa – Sara Salmanin tarina. Salmani meni miehensä kanssa naimisiin Shirazissa Iranissa vuonna 2012. Pariskunnalla on tytär. Salmani asuu Helsingissä. Hän on käyttänyt lapsesta saakka omasta valinnastaan hijabia ja käsitellyt avoimesti tämän herättämiä ennakkoluuloja. == Lähteet == == Aiheesta muualla == * Viralliset sivut * Luokka:Suomalaiset näyttelijät Luokka:Yhteiskunnalliset vaikuttajat Luokka:Suomalaiset elokuvatuottajat Luokka:Vuonna 1988 syntyneet Luokka:Elävät henkilöt
Riitta Juntunen

Riitta Juntunen on Suomen Ammattiliittojen Keskusjärjestö SAK:n entinen viestintäpäällikkö ja tutkimusjohtaja. Hän toimi Stasin vakoojana vuosina 1979–1985 opiskellessaan historiaa Itä-Saksassa. Juntusen koodinimi oli ”Kati”. Juntunen on itse kiistänyt olleensa varsinainen vakooja, mutta myöntänyt Kalevalle avustaneensa Stasia. ==Lähteet== Luokka:Suomalaiset henkilöt Luokka:Stasi Luokka:SAK Luokka:Syntymävuosi puuttuu Luokka:Elävät henkilöt
Tetrakloroauraatti

Tetrakloroauraatti ([AuCl4]-) on kulta- ja kloridi-ionien muodostama kompleksianioni. Siinä kulta esiintyy hapetusluvulla +III ja kloridi-ionit hapetusluvulla -I, jolloin koko kompleksin varaus on -1. Tetrakloroauraattikompleksi on rakenteeltaan tasoneliömäinen ja hyvin symmetrinen. Kompleksissa kulta- ja klooriatomien välinen sidos on pituudeltaan 2,28 Å. Tetrakloroauraatti esiintyy anionina tetraklorokultahapossa ja muodostaa suoloja muun muassa alkalimetallikationien (esim. Na+, K+) sekä erilaisten orgaanisten kationien, kuten 1-etyyli-3-metyyli-imidatsoliumin ([C6H11N2]+) ja 1-butyyli-3-metyyli- imidatsoliumin ([C8H15N2]+) kanssa. == Yhdisteitä == * cesiumtetrakloroauraatti (Cs[AuCl4]) * kaliumtetrakloroauraatti (K[AuCl4]) * natriumtetrakloroauraatti (Na[AuCl4]) * rubidiumtetrakloroauraatti (Rb[AuCl4]) * talliumtetrakloroauraatti (Tl[AuCl4]) * tetraklorokultahappo (H[AuCl4]) == Lähteet == == Aiheesta muualla == Luokka:Anionit Luokka:Kultayhdisteet Luokka:Klooriyhdisteet
Irakin ohjushyökkäykset Israeliin

Irakin ohjusiskut Israeliin olivat osa Persianlahden sotaa, jonka aikana Israeliin ammuttiin kymmeniä scud-ohjuksia. Irak ampui joitakin ohjuksia myös Saudi-Arabian puolelle, joka oli osana Yhdysvaltojen johtamaa Irakin vastaista koalitiota. Saddam Husseinin johtama Irak oli jäänyt Kuwaitille velkaa sen kahdeksanvuotisesta sodasta Irania vastaan. Kuwait ei suostunut antamaan velkoja anteeksi Irakille. Hussein näki Kuwaitin historiallisena osana Irakin maakuntana haluten myös päästä käsiksi Kuwaitin öljykenttiin. Irak aloitti Kuwaitin valtauksen elokuussa 1990. YK:n turvallisuusneuvosto vaati Irakia vetämään joukkonsa Kuwaitista 15.1.1991 mennessä. Päivämäärä kului umpeen ja Yhdysvaltojen johtama liittouma aloitti ilmapommitukset Irakia vastaan 17.1.1991. Irak sanoi olevansa "pyhässä sodassa" ja veti myös palestiinalaisasian mukaan kiihtyvään konfliktiin. Hussein pyrki myös (tuloksetta) hajottamaan liittouman rivejä ampumalla ohjuksia Israeliin. Irak uskoi ohjusiskuilla saavansa vedettyä Israelin mukaan konfliktiin ja siten koalition arabimaat vaikeaan tilanteeseen. Israeliin ammuttiin sodan aikana kymmeniä ohjuksia (eri arvioiden mukaan noin 39–43). Osa ohjuksista osui Tel Avivin ja Haifan kaupunkeihin. Loput putosivat syrjemmille alueille. Ohjusiskujen seurauksena on arvioitu menehtyneen noin 13 israelilaista, kaksi heistä suoraan ohjusten tappamina ja loput ohjusiskujen aiheuttamista epäsuoremmista seurauksista (kuten sydänkohtauksesta). Useita kymmeniä loukkaantui. Ohjukset vaurioittivat useita rakennuksia. Israelin ohjuspuolustusjärjestelmä epäonnistui torjumaan Irakin ampumat ohjukset, toisin kuin Iranin ampumat ohjukset vuosikymmeniä myöhemmin. Israel ei päättänyt ryhtyä kostoiskuun Irakia vastaan Yhdysvaltojen toiveita noudattaen. Israel tosin suunnitteli Husseinin salamurhaa. Operaation suunnittelusta luovuttiin, kun vuonna 1992 viisi salamurhaoperaatiota harjoitellutta sotilasta sai surmansa harjoitusten aikana. == Lähteet == ==Aiheesta muualla== * Human Rights Watch:CIVILIAN CASUALTIES AND DAMAGE: ISRAEL Luokka:Persianlahden sota Luokka:Irakin historia Luokka:Israelin historia
Heini Aho

Heini Aho (s. 1979) on suomalainen kuvanveistäjä ja videotaiteilija. Aho tekee installaatioita, videoita sekä performansseja. Heini Ahon veistoksissa on ollut leikkisyyttä, kollaasielementtejä ja prosesseja. Ahon performatiivisissa videoissa taas saatetaan kasata huojuvia pinoja tai heitellä vaatekappaleita seinään maalattuun ”mustaan aukkoon”. Aho on taiteilijakollektiivi Videokaffen jäsen. Aho on opiskellut Kuvataideakatemiassa vuosina 2009-2015, sitä ennen Turun piirustuskoulussa vuosina 1999-2003. Hänen näyttelyitään on ollut Galleria Sinnessä, Muun galleriassa, Turun Taidemuseon Studiossa, Forum Boxissa, Galerie Anhavassa ja Taidekeskus Mältinrannassa. Hänen teoksiaan on Kiasman, Saastamoisen säätiön, Helsingin taidemuseo HAMin ja Wihurin säätiön kokoelmissa. Heini Ahon suunnittelema ja pesäpallonpelaajien valitsema naisten Superpesiksen pokaali herätti vuonna 2023 oudoksuntaa. Veistosmainen pokaali näyttää vänkyrän oksan ja pesäpallomailan välimuodolta. Yläosasta versoo vaaleanpunainen kukka. Silmu-mestaruuspokaali kuitenkin rikkoutui sen ensimmäisenä voittaneen Porin Pesäkarhut -joukkueen mestaruusjuhlissa. Pari päivää aiemmin Pesäkarhujen kerrottiin juhlineen voittoa "villisti". ==Julkiset teokset== * Meditatiivinen kello 2022, Suomalais-venäläinen koulu Helsinki * Puumaja 2022, Majakkasairaala Turku * Silmu (kasvun tarina), Naisten Superpesiksen mestaruuspokaali 2023, pronssi * Lintu, Kärjen koulu Seinäjoki, suunnittelukilpailun voitto 2023 * Ajatuksen huuhtomaa, viisiosainen teossarja, Helsingin Sompasaareen, 2024. ===Videoteoksia=== * Black Hole 2010 * Gravity Monster 2011 === Kuvia teossarjasta Ajatuksen huuhtomaa, Helsinki, 2024 === Tiedosto:Ajatuksen huuhtomaa by Heini Aho 2024 osa Hengähdys.JPG|Hengähdys Tiedosto:Ajatuksen huuhtomaa by Heini Aho 2024 osa Hellereaktio - Ikuisen haukotuksen saari.JPG|Hellereaktio - ikuisen haukotuksen saari Tiedosto:Ajatuksen huuhtomaa by Heini Aho 2024 osa Ylenevä (veistos).JPG|Ylenevä Tiedosto:Ajatuksen huuhtomaa by Heini Aho 2024 osa Energiasaareke – Hiilenmustan muistomerkki b.JPG|Energiasaareke – Hiilenmustan muistomerkki Tiedosto:Ajatuksen huuhtomaa by Heini Aho 2024 osa Pikku Hylkysaari.JPG|Pikku Hylkysaari ==Julkaisuja== * Saara Hacklin toim: Kompassissa pohjoinen - teoksia Wihurin rahaston kokoelmasta. Kiasma 2022. * Bon Sauvage - luovuuden synty. Taide 2014 ==Lähteet== ==Aiheesta muualla== * * Heini Ahon verkkosivut * Heini Aho kuvataiteilijamatrikkelissa Luokka:Suomalaiset kuvanveistäjät Luokka:Suomalaiset videotaiteilijat Luokka:Vuonna 1979 syntyneet Luokka:Elävät henkilöt __NOTOC__
Armi Teva

Armi Teva (s. 1992 Tampere) on suomalainen keraamikko, lasitaiteilija ja kuvittaja. Tevan töissä on leikkisä tyyli sekä rentoa piirtämisen ja maalaamisen jälkeä. Tevan maalatut kasvoaiheiset reliefit ovat saaneet huomiota 2020-luvun alussa. Iloiset kasvoreliefit löytävät ostajansa nopeasti kun uusi erä valmistuu. Niiden konsepti syntyi sattumalta Taideteollisen korkeakoulun opintojen aikana, kun Teva antoi itselleen luvan tehdä mitä sattuu huvittamaan vartin pituisten taukojen aikana. Vuonna 2019 valmistunut Teva on opiskellut keramiikkaa ja visuaalista suunnittelua Aalto-yliopistossa. Hän suunnitteli Arabian täyttäessä 150 vuotta vuonna 2023 Puutarhurit-kuosin, jota käytetään astioissa ja kukkaruukuissa. Juhlavuoden kunniaksi Teva etsi virikkeitä Arabian historiasta ja suosikkisuunnittelijoiltaan, kuten Birger Kaipiainen, Esteri Tomula ja Raija Uosikkinen. Kuvion suunnittelu aloitettiin vuonna 2021. Puutarhurit-kuosi osallistuu myös Roosa Nauha -keräykseen. ==Julkiset teokset== * Hakaniemen helmet, Hakaniemen aseman maalaukset * Linnuntie ratikka-asema Otaranta, Espoo * Seinämaalauksia, Kivimiehen päiväkoti ja koulu, Espoo 2018 * Kotona, graafinen betoni YIT:n asuinrakennukset, Arabianranta, Helsinki 2021Illustration & design, armiteva.com. Viitattu 15.4.2024. ==Lähteet== ==Aiheesta muualla== * Armi Tevan wix-verkkosivut * Armi Tevan wordpress-sivut * Armi Teva instagramissa Luokka:Suomalaiset kuvittajat Luokka:Suomalaiset keramiikkataiteilijat Luokka:Vuonna 1992 syntyneet Luokka:Elävät henkilöt __NOTOC__
Madhoo

Madhoo Shah (syntyjään Padma Malini; s. 26. maaliskuuta 1969 Madras, Tamil Nadu, Intia), taiteilijanimeltään vain Madhoo tai myös Madhubala, on intialainen näyttelijä, joka työskentelee hindin-, tamilin-, telugun-, malajalamin- ja kannadankielisissä elokuvissa. Hänet tunnetaan parhaiten nimiroolistaan Mani Ratnamin tamilielokuvassa Roja vuodelta 1992. == Yksityiselämä == Madhoo on tamili. Hän meni naimisiin Anand Shahin kanssa vuonna 1999. Heillä on kaksi tytärtä. == Filmografia == Vuosi Elokuva Rooli Kieli Muuta 1991 Azhagan Swapna Tamili Phool Aur Kaante Pooja Hindi Ottayal Pattalam Gopika Varma/Indu Malajalam Neelagiri Anitha Malajalam 1992 Ennodishtam Koodamo Aarathi Menon Malajalam Yoddha Ashwathy Malajalam Vaaname Ellai Karpagam Tamili Roja Roja Tamili Allari Priyudu Kavita Rani Telugu 1993 Annayya Saraswathi Kannada Gentleman Susheela Tamili Pehchaan Tina Hindi 1994 Elaan Mohini Sharma Hindi Prem Yog Anita Hindi Avesham Madhu Telugu Senthamizh Selvan Vaidegi Tamili Zaalim Madhu Hindi Brahma Chanda Hindi Janta Ki Adalat Malathi Hindi Puttinilla Metinilla Telugu 1995 Mohini Ragini Hindi Diya Aur Toofan Aasha Hindi Hathkadi Rani Hindi Jallaad Gayetri Hindi Ravan Raaj Gayatri Hindi Hum Hain Bemisaal Marya Hindi 1996 Mr. Romeo Madhu Tamili Diljale Shabnam Hindi Return of Jewel Thief Madhu Hindi Panchalankurichi Pottu Kanni Tamili 1997 Chilakkottudu Madhu Telugu Udaan Madhu Hindi Mere Sapno Ki Rani Vandana Nehle Hindi Yeshwant Raagini Yeshwant Lohar Hindi Iruvar Tanssija Tamili Erikoisesiintyminen laulussa ”Narumugaye” Sher-E-Hindustan Tanssija Hindi Erikoisesiintyminen laulussa ”Dakiya Babu Daku Hai Pakka” 1998 Hafta Vasuli Komisario Durga Hindi Khote Sikkey Suman Hindi Ganesh Divya Telugu Zulm-O-Sitam Meena ”Billo” Hindi Sar Utha Ke Jiyo Shalu Hindi 1999 Chehraa Simran Hindi 2002 Mulaqaat Archana Patkar Hindi 2008 Kabhi Socha Bhi Na Tha Radhika Hindi 2011 Tell Me O Kkhuda Geeta Hindi Love U...Mr. Kalakaar! Ritun täti Hindi 2013 Anthaku Mundhu Aa Tharuvatha Vidhya Telugu 2014 Vaayai Moodi Pesavum Vidhya Tamili Kaksikielinen elokuva Samsaram Aarogyathinu Haanikaram Sridevi Malajalam 2015 Ranna Saraswathi Kannada Surya vs Surya Nikhilin äiti Telugu 2016 Nannaku Prematho Divyan äiti Telugu Naanu Mattu Varalakshmi Kannada 2019 Seetharama Kalyana Geethan äiti Kannada Agni Devi Shakuntala Devi Tamili Premier Padmini Shruthi Kannada 2020 College Kumar Janaki Tamili Telugu Kaksikielinen elokuva 2021 Nail Polish Shoba Bhusan Hindi Thalaivii V. N. Janaki Ramachandran Hindi Tamili 2022 Dejavu Asha Pramod Tamili Raymo Bhavana Kannada Repeat Telugu 2023 Premadesam Arjunin äiti Telugu Shaakuntalam Menaka Telugu 2024 Eagle Gayatri Devi Telugu == Lähteet == == Aiheesta muualla == * Luokka:Intialaiset näyttelijät Luokka:Vuonna 1969 syntyneet Luokka:Elävät henkilöt